भुटानीहरू आफ्नो संस्कृति एवं पर्यावरणलाई लिएर अत्यन्त संवेदनशील छन्। यो विश्वको एक्लो कार्बन नेगेटिभ देश हो। यहाँको ७० प्रतिशत जमिन वन जंगलले ढाकेको छ। यहाँको नीति र व्यवहार दुवैले पर्यावरण संरक्षणमा जोड दिएको पाइन्छ। भुटानको संविधानले ६० प्रतिशत भू–भाग जंगल र रुख विरुवाका लागि संरक्षित गर्न अनिवार्य गरेको छ। यहाँ प्राकृतिक सौन्दर्य र सम्पदाको बदलामा आर्थिक लाभलाई महत्त्व दिने गरेको छैन। सन् १९९९ बाट यहाँ प्लास्टिकका झोलामाथि प्रतिबन्ध लगाइएको छ। भुटानी पर्यावरणलाई लिएर अत्यन्तै संवेदनशील छन्। पर्यावरणसँग प्रेम गर्नुपर्ने कुरा बच्चैदेखि भुटानी शासकले सिकाएका हुन्छन्।
